b'\n_START_ARTICLE_\nLietuvos grafinio dizaino asociacija\n_START_SECTION_\nIstorija\n_START_PARAGRAPH_\n1996 \xe2\x80\x93 1997 m. \xc5\xbeiem\xc4\x85, 26 dizaineriai, prof. Audriaus Klimo iniciatyva, \xc4\xafk\xc5\xabr\xc4\x97 LGDA: 1996 m. gruod\xc5\xbeio 21 d. buvo patvirtintas steigiamojo susirinkimo protokolas ir \xc4\xafstatai, 1997 m. sausio 14 d. \xe2\x80\x93 Registr\xc5\xb3 centrui pateiktas pra\xc5\xa1ymas d\xc4\x97l juridinio asmens \xc4\xafregistravimo, o vasario 10 d. \xe2\x80\x93 asociacija \xc4\xafregistruota._NEWLINE_Nuo 1999 m. \xe2\x80\x93 pasaulinio dizaino proceso dalyv\xc4\x97, tapusi Tarptautin\xc4\x97s grafinio dizaino asociacij\xc5\xb3 tarybos ico-D (iki 2014 m. \xe2\x80\x93 ICOGRADA) tikr\xc4\x85j\xc4\x85 nare.\n_START_SECTION_\nVeikla\n_START_PARAGRAPH_\nLGDA vienija profesionalus, dirban\xc4\x8dius vizualin\xc4\x97s komunikacijos dizaino srityje, r\xc5\xabpinasi dizainerio profesijos presti\xc5\xbeu, atstovauja dizaineri\xc5\xb3 interesus vald\xc5\xbeios institucijose. LGDA skatina k\xc5\xabrybin\xc4\xaf dizaineri\xc5\xb3 aktyvum\xc4\x85, koordinuoja \xc4\xafvairi\xc5\xb3 organizacij\xc5\xb3, dalyvaujan\xc4\x8di\xc5\xb3 dizaino procese veikl\xc4\x85. Asociacijos nari\xc5\xb3 k\xc5\xabrybin\xc4\x97 veikla apima vizualini\xc5\xb3 komunikacij\xc5\xb3 lauk\xc4\x85, tiesiogiai s\xc4\x85veikaujant su rinkos dalyviais, bendradarbiaujant su ilgametes dizaino tradicijas turin\xc4\x8diomis u\xc5\xbesienio dizaineri\xc5\xb3 organizacijomis, propaguojant vizualinio dizaino pasiekimus. _NEWLINE_Asociacija r\xc5\xabpinasi k\xc5\xabrybinio palikimo i\xc5\xa1saugojimu, organizuoja parodas, konkursus, konferencijas, seminarus ir kitokius renginius, susijusius su grafinio dizaino ir \xc5\xbeenklodaros veikla._NEWLINE_Asociacijos veikla gr\xc4\xafsta savanori\xc5\xa1kumu. Asociacija neturi nei vieno pastoviai dirban\xc4\x8dio darbuotojo. Pastovias pajamas sudaro nario mokes\xc4\x8diai, kurie skiriami einamiesiems reikalams (interneto svetainei, buhalterin\xc4\x97ms paslaugoms, dalyvavimui tarptautin\xc4\x97je asociacijoje ir kt.). Taip pat pajamos gaunamos i\xc5\xa1 projektin\xc4\x97s veiklos ir paslaug\xc5\xb3 teikimo._NEWLINE_2011 m. gegu\xc5\xbe\xc4\x97s 9\xe2\x80\x9313 dienomis Vilniuje vyko \xe2\x80\x9eIcograda Design Week\xe2\x80\x9c, kur\xc4\xaf kartu organizavo ico-D ir LGDA\n_START_SECTION_\nValdyba\n_START_PARAGRAPH_\nVisuotiniame nari\xc5\xb3 susirinkime kas du metus yra renkama LGDA valdyba.'